PLÁN PRÁCE VÝCHOVNÉHO PORADCU na školský rok 2023/2024

**September**:

- Vypracovať plán práce výchovného poradcu a predložiť ho na schválenie.

- Urobiť nástenku VP s aktuálnymi informáciami.

- Informovať o činnosti výchovného poradcu a konzultačných hodinách prostredníctvom internetovej stránky školy

- Evidencia a vedenie dokumentácie žiakov so špeciálnymi výchovno-vzdelávacími potrebami, prehodnotiť integráciu žiakov vyšších ročníkov

- Vypracovanie individuálnych výchovno-vzdelávacích programov pre žiakov so ŠVVP v spolupráci s triednymi učiteľmi či rodičmi, predložiť ich na schválenie a prerokovať ich v pedagogickej rade

**Október:**

- Zistiť záujem žiakov maturitného ročníka o štúdium na VŠ, formou individuálnych konzultácií poskytnúť pomoc ešte nerozhodnutým žiakom maturitných tried.

- Poskytnúť aktuálne materiály o VŠ a prípravných kurzoch na prijímacie pohovory na VŠ (nástenka, web stránka školy).

**November:**

- Pomoc a usmernenie žiakov maturitných tried pri vypisovaní prihlášok na VŠ

- Štvrťročná klasifikácia – prerokovať problémy s triednymi učiteľmi, príp. rodičmi.

-V prípade potreby zabezpečiť odbornú pomoc psychológa či špeciálneho pedagóga v spolupráci s CPPaP.

**December:**

- Individuálne a skupinové konzultácie so žiakmi maturitných tried, príp. rodičmi, usmernenie pri vypĺňaní prihlášok na VŠ a možnostiach pomaturitného štúdia

- Kontrolná činnosť práce pedagogických pracovníkov s integrovanými žiakmi

**Január:**

- Monitorovanie procesu adaptácie integrovaných žiakov, žiakov so ŠVVP.

- Polročná klasifikácia – prerokovať problémy s triednymi učiteľmi, príp. rodičmi.

- Podať žiakom maturitného ročníka informácie o správnom vypĺňaní prihlášok na VŠ.

**Február:**

- Vypracovať vzor na vypĺňanie prihlášok na VŠ

- Pomoc maturantom pri vypĺňaní prihlášok na VŠ.

- Poskytnutie individuálnych a skupinových profesijno-orientačných konzultácií pre žiakov maturitného ročníka

**Marec:**

- Konzultácie a poradenská činnosť pre štvrtákov pri výbere povolania

- Konzultácie a poradenská činnosť so žiakmi a rodičmi integrovaných žiakov. V prípade potreby zabezpečiť odbornú pomoc psychológa, príp. špec. Pedagóga v spolupráci s CPPaP.

**Apríl:**

- Trištvrťročná klasifikácia – prerokovať problémy s triednymi učiteľmi, príp. rodičmi.

- Pohovory s problémovými žiakmi (neprospievajúci, výchovné opatrenia). V prípade potreby zabezpečiť odbornú pomoc psychológa, príp. špec. Pedagóga v spolupráci s CPPaP.

- Konzultácie a poradenská činnosť

**Máj:**

- Konzultácie a poradenská činnosť

- Spolupráca na príprave maturitných skúšok

**Jún:**

- v spolupráci s CPPPaP a triednymi učiteľmi prehodnotiť individuálne výchovno-vzdelávacie programy žiakov so špeciálnymi výchovno-vzdelávacími potrebami.

- Vyhodnotenie prehľadu výchovno-vzdelávacích výsledkov za 2.polrok šk. r. 2023/2024.

- Vypracovať záverečnú správu o práci výchovného poradcu v šk. r. 2023/2024.

Plán práce výchovného poradcu sa v priebehu školského roka bude operatívne dopĺňať podľa potreby a vzniknutej situácie.

V Trnave, dňa 4.9. 2023

Vypracovala: Ing. Adriana Šimanská